Fit-23 ta' Ġunju 2017 il- Uffiċjali kapijiet veterinarji 28 stat membru tal-UE qablu dwar approċċ komuni 'l quddiem fit- tħejjija f'każ ta' emerġenza għal mard trasmissibbli tal-annimali fl-UE, waqt grupp ta' ħidma tal-Kunsill tal-UE f'Malta. It-triq komuni 'l quddiem fil-qasam tat-tħejjija għall-emerġenzi tipprevedi għadd ta' elementi mmirati biex issaħħu l-azzjoni komuni f'oqsma bħas-sistemi ta' twissija bikrija u l-valutazzjoni tar-riskji, bil-għan li tittejjeb il-kapaċità fl-UE li jiġi il- mard transkonfinali tal-annimali li wieħed ikun jista' jirreaġixxi għalih. It-tħejjija għall-emerġenzi f'dak li jikkonċerna is-saħħa tal-annimali u tal-pjanti hija waħda mill- prijoritajiet tal-presidenza Maltija Fis-snin reċenti tifqigħ ta' mard transkonfinali ferm kontaġjuż tal-annimali, bħad- deni Afrikan tal-ħnieżer , il- marda tal-infafet fil-ġilda , il- marda tal-ilsien blu , u l- influwenza avjarja , kellhom impatt sinifikattiv fuq it-trobbija tal-annimali fl-Ewropa, kif ukoll fuq il- kummerċ fl-annimali u l-prodotti tal-annimali miż-żoni milquta. It-tifqigħ u t-tixrid ta' dan il-mard devastanti enfasizzaw ukoll l-importanza ta' koordinazzjoni tajba bejn l-istati membri tal-UE u l-pajjiżi ġirien sabiex tiġi limitata l-ħsara assoċjata. Filwaqt li bbażat fuq din il-kuxjenza u l-esperjenza miksuba mill-istati membri, il-presidenza Maltija wettqet programm mal-Uffiċjali Kapijiet Veterinarji li, abbażi ta' stħarriġ u diskussjonijiet strutturati, identifika modi kif jista' jittejjeb aktar il-livell ta' tħejjija tal-UE. It-triq komuni 'l quddiem hija organizzata biex tirrifletti l- oqsma prijoritarji li jistgħu jittejbu għall-prevenzjoni aħjar tal-kriżijiet fil-futur u biex wieħed ikun jista' jiffaċċjahom aħjar. Dawn kienu, f'ordni ta' prijorità tonqos sistemi ta' twissija bikrija valutazzjoni tar-riskji sensibilizzazzjoni fost il-partijiet ikkonċernati pjanijiet ta' kontinġenza u manwali operazzjonali taħriġ netwerking bejn l-istati membri banek tal-antiġeni/vaċċini mudellar tat-tixrid tal-mard tal-annimali awtovalutazzjoni u eżerċizzji ta' simulazzjoni sħubiji pubbliċi-privati 11. assistenza reċiproka bejn l-istati membri Triq 'il quddiem komuni dwar it-tħejjija f'każ ta' emerġenzi fis-saħħa tal-annimali